Ormelid

Ormelid er en fjellgård innerst i Fortunsdalen i Luster kommune. Garden er det eldste flerstølsbruket som er kjent i Norge. Arkeologiske funn kan datere driften på gården tilbake til 2465 f.Kr.

I gamle dager gikk veien mellom Gudbrandsdalen og Sogn forbi Ormelid.

I gardstunet står et steinhus som ble bygget av Sølfest Ormelid d.e. tidlig på 1800-tallet. Broren hans, Sølfest Ormelid d.y. som ble gårdbruker på fjellgården Fuglesteg, bygde noen år senere et steinhus der.

Ormelid ble fredet av Riksantikvaren i 2011; fredningen omfattet alle bygningene på gården og deler av innmarken og utmarken.

De siste som bodde på gården var søskenparet Kjellaug og Erling Ormelid, som flyttet derfra i 2004. Per 2022 er det Stiftinga Ormelid Gard som eier gården. Stiftelsen har utført et omfattende restaureringsarbeid på gården gjennom flere år.

I 2019 mottok stiftelsen tilskudd fra Stiftelsen UNI til restaurering av selet på Nedstestølen..

Referanser 

Byggverk i Luster
Gårder i Luster
Kulturminner i Luster